open-index/open-wikipedia-markdown huggingface dataset:
გიორგი ბურკოვი

**გიორგი ბურკოვი** (; დ. 31 მაისი, 1933, პერმი, სსრკ — გ. 19 ივლისი, 1990, მოსკოვი, რსფსრ, სსრკ) — საბჭოთა და რუსი თეატრისა და კინოს მსახიობი, კინორეჟისორი, სცენარისტი. რსფსრ დამსახურებული არტისტი (1980).

გიორგი ბურკოვი დაიბადა 1933 წლის 31 მაისს პერმში. დაამთავრა №49 საშუალო სკოლა. 1952-56 წლებში სწავლობდა პერმის სახელმწიფო უნივერსიტეტის იურიდიულ ფაკულტეტზე, 1955-58 წლებში - პერმის დრამატული თეატრის საღამოს სტუდიაში.

1965 წლიდან მთავარი რეჟისორის, ბორის ლვოვ-სნოხინის მიწვევით, გახდა კ. სტანისლავსკის სახელობის მოსკოვის დრამატული თეატრის დასის მსახიობი. 1970-71 წლებში იყო თეატრ „თანამედროვეს“, 1980-84 წლებში კი - მოსკოვის მ. გორკის სახელობის სამხატვრო თეატრის (МХТ) მსახიობი. 1984-87 წლებში მოსკოვის პუშკინის სახელობის დრამატული თეატრის მსახიობია.

1988 წლიდან ვ. შუკშინის სახელობის კულტურის ცენტრის მხატვრული ხელმძღვანელი გახდა.

პარალელურად იღებდნენ კინოში, ახმოვანებდა მულტიპლიკაციურ ფილმებს.

მინი|გიორგი ბურკოვის საფლავი ვაგანკოვოს სასაფლაოზე
## ფილმოგრაფია
## ჯილდოები და აღიარება
* 1980 — რსფსრ დამსახურებული არტისტი

## რესურსები ინტერნეტში
* 
* გიორგი ბურკოვი animator.ru-ზე

კატეგორია:დაბადებული 31 მაისი
კატეგორია:დაბადებული 1933
კატეგორია:გარდაცვლილი 19 ივლისი
კატეგორია:გარდაცვლილი 1990
კატეგორია:მოსკოვში გარდაცვლილები
კატეგორია:საბჭოთა მსახიობები
კატეგორია:XX საუკუნის რუსი მამაკაცი მსახიობები
კატეგორია:რსფსრ-ის დამსახურებული არტისტები
კატეგორია:ვაგანკოვოს სასაფლაოზე დაკრძალულები
კატეგორია:მსახიობები ანბანის მიხედვით
კატეგორია:რეჟისორები ანბანის მიხედვით
ქართული ოთხთავი (1070)

მინი|ოთხთავის ყდის პირი
მინი|ოთხთავის ყდის ზურგი
**ოთხთავი 1070 წლისა** (შიფრი: Щук. 760) — ქართული ოთხთავი, გადაწერილი კონსტანტინოპოლში 1070 წელს, კახეთ-ჰერეთის მეფე აღსართან I-ის ძმის აბაზისათვის. ამჟამად ინახება რუსეთის ისტორიულ მუზეუმში.

## აღწერა
ოთხთავი შედგება ეტრატის 373 ფურცლისაგან (ზომები: 19.8×14.8 სმ.). ტექსტი შესრულებულია ნუსხურით. ყდა კომბინირებულია, კერძოდ, XIX საუკუნის ყავისფერ ტყავგადაკრულ ფრთებზე დაკრულია გადაწერის თანადროული რელიეფური მოჭედილობა: ზედა ფრთაზე გამოსახულია ჯვარცმა, ქვედა ფრთაზე — ვედრების სცენა. 

ოთხთავი გადაწერილია რომანას მოხასტერში, გადამწერ თეოდორეს მიერ. ოთხთავი გიორგი ათონელის რედაქციისაა. ბოლოში ერთვის საკითხავთა კალენდარული საძიებელი. წიგნი განეკუთვნება ე.წ. „საზეიმო“ ხელნაწერთა რიცხვს, საგანგებოდაა გადაწერილი და შემკული. მინიატიურები განაწილებულია კლასიკური ხანის ოთხთავებისთვის დამახასიათებელი წესის მიხედვით: აყვავებული ჯვარი, ევსებიოსის წერილი კარპიანესადმი, სახარების კანონთა 12 კამარა, თითოეული სახარების წინ მახარებელთა გამოსახულება. ტექსტი გაფორმებულია დეკორირებული საზედაო ასოებით. ხელნაწერი განკუთვნილია კახეთ-ჰერეთის მეფე აღსართან I-ის ძმის, აბაზისათვის. ოთხთავს ერთვის გადამწერის ვრცელი ანდერძი და გვიანდელი მინაწერები. წიგნის გადაწერის თარიღის, ადგილისა და ოთხთავის მფლობელის ვინაობის შესახებ ცნობებს გვაწვდის გადამწერის ანდერძი: 

 

ხელნაწერი XVI საუკუნეში დაცული იყო სამხრეთ საქართველოში.

## ლიტერატურა
*ქართული ხელნაწერი წიგნი საზღვარგარეთ, შეადგინეს მ. კარანაძემ, ვლ. კეკელიამ, ლ. შათირიშვილმა და ნ. ჩხიკვაძემ, მეორე შევსებული გამოცემა, თბილისი, 2023, გვ. 151
*კლდიაშვილი 2005: კლდიაშვილი დ., გარეჯა-კონსტანტინეპოლი; თეოდორე გარეჯელის მიერ რომანას მონასტრის ქართულ სკრიპტორიუმში 1070 წელს გადაწერილი ოთხთავი, საქართველოს სიძველენი, 7-8 ( 2005), გვ. 143-162.
*Стерлигова И., Чеканный оклад грузинского Тетраевангелия государственного Исторического Музея (Щук. 760). Хризограф. Сборник статей к юбилею Г. З. Быковой, Москва, 2003, ст. 308-320.
*Добрынина, Неизвесная лицевая рукопись из Государственного Исторического Музея (Щук. 760). Хризограф. Сборник статей к юбилею Г.З. Быковой, Москва, 2003, ст. 259-307.

## სქოლიო
კატეგორია:ქართული ოთხთავები
ნარტას ლაგუნა

**ნარტას ლაგუნა** (  ) — ადრიატიკის ზღვის ლაგუნა ხმელთაშუა ზღვაზე ალბანეთის ცენტრალურ სანაპიროზე . ნარტას ლაგუნა ვრცელდება ფლორას ყურის ჩრდილოეთით ოტრანტოს სრუტის აღმოსავლეთ სანაპიროზე და ზღვიდან გამოყოფილია ვიწრო სანაპირო ზოლით, რომელიც შედგება ალუვიური დიუნისგან . მისი ფართობია  41.8მ²   მაქსიმალური სიღრმით კი 1.5მეტრი ფუტი.

იგი მდებარეობს Vjosa Wild River ეროვნული პარკის საზღვრებზე და აღიარებულია საერთაშორისო ფრინველთა და მცენარეთა ზონად .   2020 წლის მაისის მონაცემებით, მასში 3000 ფლამინგო ცხოვრობს.  იგი წარმოიქმნება მდინარე ვიოსას მყარი დინების  დაგროვებით, რომელიც სათავეს იღებს პინდუსის მთებში ალბანეთისა და საბერძნეთის საზღვარის შუაში. 

ლაგუნას დაარქვეს სოფელ ნარტეს სახელი, რომელიც მდებარეობს ლაგუნის სამხრეთ სანაპიროზე. ლაგუნიში არის ორი კუნძული, რომლისგანაც ყველაზე დიდი ზვრნეცის კუნძულია. ხის საფეხმავლო ხიდი აკავშირებს მატერიკს კუნძულთან, სადაც მდებარეობს მე-VII საუკუნის მონასტერი. ლაგუნაზე მინიმუმ 34 800 გამოზამთრებელად წასული ფრინველის დათვლაა შესაძლებელი. 

## იხილეთ აგრეთვე 
* ალბანეთის გეოგრაფია
* ალბანეთის დაცული ტერიტორიები

## სქოლიო
კატეგორია:ალბანეთის ლაგუნები
კატეგორია:ალბანეთის ჭარბტენიანი ტერიტორიები
გარუნ აკოფოვი

**გარუნ აკოფოვი** (დ. 19 ოქტომბერი, 1923 — გ. 18 ოქტომბერი, 2020) — ქართველი სპორტული ჟურნალისტი.

## ბიოგრაფია 
დაიბადა ქალაქ თბილისში. დაამთავრა საქართველოს პოლიტექნიკური ინსტიტუტი და ფიზკულტურის ინსტიტუტი.

მუშაობდა გაზეთ „სოვეტსკი სპორტისა“ (1949-1987) და „ფუტბოლის“ (1960-1978) საკუთარ კორესპონდენტად საქართველოში. 1997-2010 წლებში მუშაობდა გაზეთ „სვობოდნაია გრუზიის“ სპორტის განყოფილების გამგედ. სპეციალურ კორესპონდენტად იყო მივლინებული ოლიმპიურ თამაშებზე რომში, ტოკიოში, მიუნხენში, მოსკოვში, ატლანტაში, აგრეთვე ევროპისა და მსოფლიოს ჩემპიონატებზე კალათბურთში. მიღებული აქვს საქართველოს აკაკი წერეთლის სახელობის საბავშვო ფონდის პრემია, საქართველოს სპორტულ ჟურნალისტთა ასოციაციის პრემია. გამოქვეყნებული აქვს 20-ზე მეტი წიგნი კალათბურთსა და ფეხბურთზე.

1958 წლიდან იყო საქართველოს ჟურნალისტთა კავშირის წევრი. ასევე იყო საერთაშორისო კატეგორიის მსაჯი კალათბურთში, ღირსების ორდენის კავალერი.

## რესურსები ინტერნეტში 
## სქოლიო
კატეგორია:დაბადებული 19 ოქტომბერი
კატეგორია:დაბადებული 1923
კატეგორია:გარდაცვლილი 18 ოქტომბერი
კატეგორია:გარდაცვლილი 2020
კატეგორია:ქართველი ჟურნალისტები
კატეგორია:საქართველოს პოლიტექნიკური ინსტიტუტის კურსდამთავრებულები
კატეგორია:თბილისში დაბადებულები
კატეგორია:საქართველოს ღირსების ორდენის კავალრები
ელის ბაკაი

**ელის ბაკაი**(დ. 25 ივნისი, 1987) — ყოფილი ალბანელი პროფესიონალი ფეხბურთელი, რომელიც თამაშობდა ნახევარმცველად და თავდამსხმელად.

ბაკაიმ კარიერა KF Kristali-ის ახალგაზრდულ კლუბში დაიწყო, შემდეგ კი ტირანას პარტიზანში გადავიდა. 2002 წელს მან დაიწყო პროფესონალურლი კარიერა პარტიზანში და იქ თამაშობდა 2009 წლამდე, სანამ იგი ტირანას დინამოში გადავიდოდა, ეგრედ წოდებულ მეტოქეებთან. ამ კლუბში იგი ორი წლის მანძილზე თამაშობდა, შემდეგ კი იგი გაცდა ალბანეთის საზღვრებს და გააფორმა კონტრაქტი რუმინულ კლუბ დინამო ბუკურესტთან. მათთან ერთად ბაკაიმ ერთი სეზონის განმავლობაში ითამაშა და იგი უკრაინაში წავიდა. აქ მან კონტრაქტი გააფორმა ოდესის ჩორნომორეცთან. 2014 წლის უკრაინის რევოლუციით გამოწვეული სამოქალაქო არეულობის გამო, ბაკაი დაბრუნდა ალბანეთში და გააფორმა კონტრაქტი KF Tirana-სთან, რომელიც მისი კარიერის დაწყებიდან მესამე კლუბი იყო.

2008 წლიდან, იგი გახდა ალბანეთის ეროვნული საფეხბურთო ნაკრების ფეხბურთელი, ბაკაის ალბანეთის ქვეყნის ნაკრებში 25-ზე მეტი მატჩი აქვს ჩატარებული. მისი დებიუტი 2008 წელს შედგა და ოთხი წლის შემდეგ ეროვნულ ნაკრებში პირველი გოლი გაიტანა.

## საკლუბო კარიერა
### ადრეული კარიერა
ბაკაი დაიბადა ტირანაში, მან დაიწყო თავისი კარიერა რვა წლის ასაკში და მისი პირველი კლუბი KF Kristali იყო, რომელსაც იგი 1996 წლის მაისში, შეუერთდა მიუხედავად იმისა, რომ კლუბში იგი ექვს თვეზე ნაკლები თამაშობდა, მან მაინც მოახერხა ახალგაზრდული ლიგის წლის საუკეთესო ფეხბურთელად დასახელება.

მომდევნო ექვსი თვის განმავლობაში ელისს პირადად ავარჯიშებდა ყოფილი ალბანელი ფეხბურთელი და დინამო ტირანას მოთამაშე ანდრეა მარკო. 1997 წლის ივნისში იგი საფეხბურთო კლუბ ტირანას პარტიზანს შეუერთდა, იმ დროისთვის ამ კლუბს გაზმენდ კრაია ხელმძღვანელობდა. ბაკაიმ იდეალურად ასპარეზობდა კლუბის რიგებში, მან გააოცა კლუბი, მათ შორის კლუბის პრეზიდენტი ალბერტ ჯანი, რომელმაც 2002 წლის იანვარში ბაკაი კლუბის ძირითად გუნდში გადაიყვანა.

## რესურსები ინტერნეტში
* 
* 
* 
* Elis Bakaj career statistics at Soccerbase
 
## სქოლიო
კატეგორია:დაბადებული 1987
კატეგორია:ალბანელი ფეხბურთელები
კატეგორია:ალბანეთის ნაკრების ფეხბურთელები
კატეგორია:ცოცხალი ადამიანები
ბეკიმ ბალაი

**ბეკიმ ბალაი**(დ. 11 იანვარი, 1991) — ალბანელი პროფესიონალი ფეხბურთელი, რომელიც თამაშობდა თავდამსხმელის პოზიციაზე, ალბანურ კლუბ შკოდერის ვალაზნიასა და ალბანეთის ეროვნულ საფეხბურთო ნაკრებში.

ბალაიმ საფეხბურთო კარიერა დაიწყო მშობლიური ქალაქის კლუბ Vllaznia-ში და პროფესიონალურ კარიერაში მისი დებიუტი 17 წლის ასაკში შედგა. ამ კლუბში ასპარეზობისას, მან 38 თამაშში 17 გოლის გატანა მოახერხა, შემდეგ კი თურქულ საფეხბურთო კლუბ Gençlerbirliği-თან გააფორმა კონტრაქტი. თურქეთში მცირე წარმატების შემდეგ ის დაბრუნდა მშობლიურ ალბანეთში და ასპარეზი ტირანაში განაგრძო, აქ მან 37 თამაშში 15 გოლის გატანა მოახერხა. ტირანას შემდეგ იგი საფეხბურთო კლუბ პრაღის სპარტას შეუერთდა, ჩეხეთის რესპუბლიკაში 2013 წლის იანვარში.

პრაღის სპარტაში ყოფნის დროს იგი კლუბის მიერ იჯარით იყო გაცემული პოლონურ კლუბ იაგელონია ბიალისტოკში 2013–14 სეზონისთვის, სადაც მან 36 მატჩში 9 გოლი გაიტანა, შემდეგ კი დაბრუნდა თავის მშობლიურ კლუბში 2014-15 სეზონის პირველ ნახევარში. იგი შეუერთდა ხორვატიულ კლუბს HNK Rijeka-ს 2015 წლის იანვარში, ამ ტრანსფერის განსახორციელებლად, კლუბმა 600,000 ევროს გადაიხადა.

ბალაიმ სანაკრებო კარიერა 19-წლამდელთა ნაკრებში 2008 წელს დაიწყო, იგი ასევე ასპარეზობდა 21-წლამდელთა ნაკრებში, 2010 წელს, კარიერის დაწყებიდან 2 წელში. მისი დებიუტი ალბანეთის ეროვნულ საფეხბურთო ნაკრებში 2012 წელს შედგა და მნიშვნელოვანი როლი ითამაშა ნაკრებისთვის უეფას ევრო 2016-ის საკვალიფიკაციო ეტაპებზე, განსაკუთრებით პორტუგალიის წინააღმდეგ როდესაც მან საჰაერო ორთაბრძოლაში გოლის გატანა მოახერხა, რომელიც ალბანეთისთვის გამარჯვების გოლი აღმოჩნდა. იგი შეირჩა უეფას ევრო 2016-თვის, ალბანეთის ნაკრების 23-კაციან შემადგენლობაში,  ხოლო ევროპის ჩემპიონატზე მისი დებიუტი შედგა რუმინეთის წინააღმდეგ ჯგუფის ბოლო მატჩში.

## რესურსები ინტერნეტში
* 
* 
* 
* Bekim Balaj – Euro 2016 profile at FSHF.org

## სქოლიო
კატეგორია:ალბანელი ფეხბურთელები
კატეგორია:დაბადებული 1991
კატეგორია:დაბადებული 1990-იანები
კატეგორია:ალბანეთის ნაკრების ფეხბურთელები
კატეგორია:თურქეთის საფეხბურთო სუპერლიგის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები
სალომინაოს ღვთისმშობლის ეკლესია

**სალომინაოს ღვთისმშობლის ეკლესია** — არქიტექტურული ძეგლი ვანის მუნიციპალიტეტის, სოფელ სალომინაოში, სოფლის სასაფლაოს ტერიტორიაზე.

## აღწერა
სალომინაოს ღვთისმშობლის ეკლესია დარბაზული ტაძარია, რომელიც ამჟამად დაზიანებულია და შემორჩენილია საკურთხეველი და ჩრდილოეთი კედლის დიდი ნაწილი. მათი სიმაღლე დაახლოებით 5-6 მეტრს აღწევს. აბსიდის ჩრდილოეთით მაღალი თაღოვანი ნიშია, რომელშიც შემორჩენილია მოხატულობის უმნიშვნელო ფრაგმენტები. აბსიდის ჩრდილოეთი მხარი ორსაფეხურიანია. ჩანს სარკმლის მარცხენა წირთხლის ფრაგმენტი. ჩრდილოეთ კედელზე სამსაფეხურიანი პილასტრის კვალია. ეკლესია ნაგები იყო მონაცრისფრო, უხეშად დამუშავებული ქვით. კონსტრუქციული ნაწილებისათვის გამოყენებული იყო თლილი ქვა. ეკლესიის სამხრეთი და დასავლეთი კედლები ჩანს საძირკვლის დონეზე. დასავლეთით მინაშენის ფრაგმენტებია.

## რესურსები ინტერნეტში
კატეგორია:ვანის მუნიციპალიტეტის ტაძრები
კატეგორია:კულტურული მემკვიდრეობის ძეგლები იმერეთის მხარეში
ყუმურის წმინდა გიორგის ეკლესია

**ყუმურის წმინდა გიორგის ეკლესია** — არქიტექტურული ძეგლი ვანის მუნიციპალიტეტის სოფელ ყურმურში.

## აღწერა
ყუმურის წმინდა გიორგის ეკლესია დარბაზული ტაძარია, ნაგებია სხვადასხვა ზომის ნატეხი ქვით. კონსტრუქციული ნაწილებისთვის გამოყენებულია თლილი ქვიშაქვის კვადრები. კედლები შელესილი ყოფილა სქელი ბათქაშით. შვერილაბსიდიანი ეკლესია შიდა სივრცე სწორკუთხაა, აღმოსავლეთიდან დასრულებული ღრმა ნახევარწრიული საკურთხევლით. აბსიდა გამოყოფილია მხრების საშუალებით. გრძივ კედლებში დატანებული თაღოვანი კარის ორივე მხარეს შემორჩენილია კედლის ამყოლი პილასტრების ანაბეჭდი. კარი დასავლეთიდანაც არის. მის თავზე ფრონტონში, შემორჩენილია სარკმლის ქვედა ნაწილი. დეკორატიული აქცენტები გაკეთებულია დასავლეთ და სამხრეთ კარზე. ქვიშაქვაში გამოკვეთილია უხეში ლილვი, რომელიც გარს უვლის მათ. ამათგან დასავლეთი კარის ჩრდილოეთი ნაწილი ჩამონგრეულია. სამხრეთისაზე მხოლოდ თაღია ნაწილობრივ ჩამოქცეული. თვით ეკლესიის კამარა ჩამონგრეულია. გრძივი კედლები ჩაქცეულია სარკმელებიანად. კედლების საპირე ქვა შემოცლილია. ეკლესია იდგა ცოკოლზე, რომელიც მიწითაა დაფარული.

## რესურსები ინტერნეტში
კატეგორია:ვანის მუნიციპალიტეტის ტაძრები
კატეგორია:კულტურული მემკვიდრეობის ძეგლები იმერეთის მხარეში
შანშე II მხარგრძელი

**შანშე II მხარგრძელი** — ათაბაგი 1290-იანი წლებიდან 1310 წლამდე. შანშე მხარგრძელის შვილიშვილი, მანდატურთუხუცეს ივანე II მხარგრძელი ძე. ათაბაგ-ამირსპასალარი XIII ს-ის 90-იანი წლების მეორე ნახევრიდან 1310 წლამდე; მონღოლთა სამსახურში ჩამდგარი მოხელე. იმდროინდელი პოლიტიკური მოვლენების ერთ-ერთი აქტიური მონაწილე. იგი მოციქულობდა ყაზან-ყაენს ბექა ჯაყელთან, რათა მასთან აღსაზრდელად გამოეგზავნა ყრმა გიორგი (მომავალი გიორგი V). ჟამთააღმწერელი შანშეს დავით VIII-ის წინააღმდეგ მონღოლთა სადამსჯელო ექსპედიციის წევრად მოიხსენიებს. „ათაბაგ-ამირსპასალარი შაჰანშა“ იხსენიება 1310 წლის ერთ-ერთ სომხურ წარწერაში, ხოლო მხოლოდ ათაბაგად მისი ძმის, ათაბაგ ვაჰრამის, საფლავის ქვის ქართულენოვან ეპიტაფიაში.

## რესურსები ინტერნეტში 
* [მხარგრძელი შანშე (II)](https://www.nplg.gov.ge/wikidict/index.php/მხარგრძელი_შანშე_(II)) — ბიბლიოვიკი

კატეგორია:ათაბაგები
კატეგორია:ამირსპასალარები
კატეგორია:მხარგრძელები
ტოღნიანის მთავარანგელოზის ეკლესია

**ტოღნაღის მთავარანგელოზის ეკლესია** — არქიტექტურული ძეგლი, თელავის მუნიციპალიტეტის სოფელ წინანდელში, სოფელ ცენტრიდან ჩრდილო-დასავლეთით, დაახლოებით 1 კილომეტრში.

## აღწერა
ტოღნაღის მთავარანგელოზის ეკლესია დარბაზული ტიპისაა, ნაგებია რიყის ქვის რეგულარული წყობით, რომელშიც ცალკეული ელემენტები აგურით არის გამოყვანილი. ასევე აგურითაა ნაგები საკურთხევლის კონქი. ეკლესიას ეტყობა მრავალგზის გადაკეთებისა და აღდგენის კვალი. ტაძარი აღმოსავლეთით დასრულებულია აფსიდით. აფსიდის ცენტრში თაღოვანი სარკმელია გაჭრილი, რომლის ორივე მხარეს თითო სწორკუთხა ნიშია. საკურთხევლის შუაში ქვით ნაშენი ტრაპეზი დგას. კონქი ქართული აგურისაა. სამხრეთის კედლის აღმოსავლეთ ნაწილში მაღალი, სწორკუთხა ნიშაა. შესასვლელი ერთია დასავლეთიდან, რომლის ზემოთ თაღოვანი სარკმელია. ეკლესია კამარის გარეშეა.

## რესურსები ინტერნეტში
კატეგორია:თელავის მუნიციპალიტეტის ტაძრები
კატეგორია:კულტურული მემკვიდრეობის ძეგლები კახეთის მხარეში
კოთიანეთის წმინდა გიორგის ეკლესია

**კოთიანეთის წმინდა გიორგის ეკლესია** — არქიტექტურული ძეგლი სენაკის მუნიციპალიტეტის სოფელ კოტიანეთში.

## აღწერა
კოთიანეთის წმინდა გიორგის ეკლესია დარბაზული ტიპისაა, თარიღდება IX საუკუნით. ნაგებია უსწორმასწორო ყორე ქვით, კირის დუღაბზე, მშენებლობაში გამოყენებულია შირიმის ქვაც. ძეგლს შესასვლელი აქვს დასავლეთიდან, ჩრდილოეთიდან და სამხრეთიდან. აღმოსავლეთის წრიულ ფასადზე გაჭრილია სამი სარკმელი, ხოლო დასავლეთით, სამხრეთით და ჩრდილოეთის მხრიდან თითო-თითო. ჩრდილოეთის, სამხრეთისა და დასავლეთის კარის ზემოთ არის გამოსახული ბოლნური ჯვარი. გარდა აღმოსავლეთის ფასადისა, ყველა მხარის კედლებზე შეიმჩნევა ბზარები.

## რესურსები ინტერნეტში
კატეგორია:კულტურული მემკვიდრეობის ძეგლები სამეგრელო-ზემო სვანეთის მხარეში
კატეგორია:სენაკის მუნიციპალიტეტის ტაძრები
ტობანიერის სამების ეკლესია

**ტობანიერის სამების ეკლესია** — არქიტექტურული ძეგლი ვანის მუნიციპალიტეტის სოფელ ტობანიერში.

## აღწერა
ტობანიერის სამების ეკლესია ერთნავიანი, ბაზილიკური ტიპის ტაძარია. დგას სოფლის სასაფლაოზე. ტაძარი აგებულია კირქვით, სამხრეთის მხარეს ერთი კარი და სამი ფანჯარაა, ერთი კარი დასავლეთითაც აქვს. სახურავის ნაწილი კრამიტისაა, ნაწილი თუნუქის.

## რესურსები ინტერნეტში
კატეგორია:კულტურული მემკვიდრეობის ძეგლები იმერეთის მხარეში
კატეგორია:ვანის მუნიციპალიტეტის ტაძრები
გოდერძი ნარიმანიშვილი

**გოდერძი ყარამანის ძე ნარიმანიშვილი** (დ. 8 აგვისტო, 1953, თბილისი) — ქართველი არქეოლოგი; ისტორიის მეცნიერებათა დოქტორი.

დაამთავრა თბილისის სახელმწიფო უნივერსიტეტის ისტორიის ფაკულტეტი. სხვადასხვა დროს მუშაობდა საქართველოს ისტორიის ინსტიტუტის არქეოლოგიური კვლევის ცენტრში, საქართველოს ეროვნული მუზეუმის არქეოლოგიის ცენტრში. 1989 წლიდან ხელმძღვანელობდა თრიალეთის არქეოლოგიური ექსპედიციას. კითხულობდა ლექციებს საქართველოს აგრარული უნივერსიტეტში, კავკასიის უნივერსიტეტში.    

## ბიბლიოგრაფია 
* „კავკასიისა და ანატოლიის ადრელითონების ხანის არქეოლოგიის პრობლემები“, საერთაშორისო კონფერენცია (2014, თბილისი) (რედაქტორი). - თბილისი, მწიგნობარი, 2014. 
* არქეოლოგია : კავკასიის უნ-ტის ჰუმანიტ. მეცნ. სკოლის სტუდენტებისათვის (რედაქტორი). - თბილისი, კავკასიის უნ-ტის გამ-ბა., 2012.
* ბაქო-თბილისი-ჯეიჰანი სამხრეთ კავკასიის მილსადენი და არქეოლოგია საქართველოში (თანაავტორი). - თბილისი, 2010.
* ალგეთის ხეობის ანტიკური ხანის არქეოლოგიური ძეგლები (თანაავტორი). - თბილისი, 2004.

## რესურსები ინტერნეტში
კატეგორია:დაბადებული 8 აგვისტო
კატეგორია:დაბადებული 1953
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
კატეგორია:ქართველი არქეოლოგები
შოთა ზაზაშვილი

**შოთა პეტრეს ძე ზაზაშვილი** (დ. 2 ივნისი, 1946, სოფ. უდე, ახლანდ. ადიგენის მუნიციპალიტეტი) — ქართველი მათემატიკოსი. ფიზიკა-მათემატიკის მეცნიერებათა დოქტორი (1995), პროფესორი (1998). 

დაამთავრა თბილისის სახელმწიფო უნივერსიტეტის (თსუ) მექანიკა-მათემატიკის ფაკულტეტი (1969). 1968–1989 წლებში მუშაობდა თსუ-ის ილია ვეკუას სახელობის გამოყენებითი მათემატიკის ინსტიტუტში სხვადასხვა სამეცნიერო თანამდებობაზე. 2003–2005 იყო თსუ-ის მესხეთის ფილიალის მათემატიკისა და ასტრონომიის კათედრის გამგე, 2005–2007 წლებში — ამავე ფილიალის დირექტორი. 2009 წლიდან მუშაობს საქართველოს ტექნიკური უნივერსიტეტის უმაღლესი მათემატიკის დეპარტამენტში. 

ზაზაშვილის სამეცნიერო მუშაობის მიმართულებებია: დრეკადობის თეორიის სტატიკის ძირითადი, შერეული და საკონტაქტო ამოცანების მათემატიკური მოდელირება და გამოკვლევა; თხელი ანიზოტროპული დრეკადი ფირფიტის ღუნვის ძირითადი და შერეული სასაზღვრო ამოცანები; მრავალგანზომილებიანი ფიზიკური ველების ურთიერთქმედების მათემატიკური ამოცანები კომპოზიტური დრეკადი სხეულებისათვის.

## ლიტერატურა
კატეგორია:დაბადებული 2 ივნისი
კატეგორია:დაბადებული 1946
კატეგორია:ქართველი მათემატიკოსები
კატეგორია:თბილისის სახელმწიფო უნივერსიტეტის კურსდამთავრებულები
საქართველოს სსრ-ის ტერორიული მოწყობა

**საქართველოს სსრ-ის ტერორიული მოწყობა** — სსრკ-ის მოკავშირე რესპუბლიკის, საქართველოს სსრ-ის ადმინისტრაციული დაყოფა.

## ისტორია
რუსეთის იმპერიაში ადმინისტრაციულ-ტერიტორიული ერთეულები იყო: სამეფისნაცვლო, გუბერნია, ოლქი, ოკრუგი, მაზრა, საბოქაულო, უბანი. 1917 წლის თებერვლის რევოლუციისთანავე მოიშალა მეფისნაცვლის ინსტიტუტი და გუბერნატორის თანამდებობა. დარჩა მხოლოდ ოკრუგის, ოლქისა და სამაზრო მმართველობები.

საქართველოში სამაზროდან სარაიონო დაყოფაზე გადასხვლა პროექტის სახით განხილულ იქნა 1929 წლის აპრილის საქართველოს საბჭოების V ყრილობაზე. საქართველოს სსრ, თანახმად დარაიონების პროექტისა უნდა დაყოფილიყო 9 ადმინისტრაციულ ერთეულად. 

ოლქები:
:1. კახეთის ოლქი;
:2. თბილისის ოლქი;
:3. გორის ოლქი;
:4. ახალციხის;
:5. ქუთაისის;
:6. ფოთის.

ავტონომიური ერთეულები:
:1. აფხაზეთის სსრ;
:2. აჭარისტანის ასსრ;
:3. სამხრეთ ოსეთის ავტონომიური ოლქი.

## ლიტერატურა
*გაზ. „კომუნისტი“, №78 (2424), 7 აპრილი, 1929

კატეგორია:საქართველოს სსრ
თაგუჰი თოვმასიანი

**თაგუჰი თოვმასიანი** (დ. 14 აგვისტო, 1982, ვარდენისი, სომხეთის სსრ, სსრკ) — სომეხი პოლიტიკოსი. სომხეთის რესპუბლიკის ეროვნული ასამბლეის მე-7 მოწვევის დეპუტატი, გიდი-მთარგმნელი (ინგლისური ენა), ჟურნალისტი, პოლიტიკოსი.

## ბიოგრაფია 
თაგუჰი თოვმასიანი დაიბადა 1982 წლის 14 აგვისტოს ვარდენისში .

სწავლოდა აბოვიანის სახელობის სომხეთის სახელმწიფო პედაგოგიური უნივერსიტეტის ჰუმანიტარულ მეცნიერებათა ფაკულტეტზე,რომელიც დაამთავრა 2000 წელს და მიიღო ინგლისური ენის თარჯიმნის, გიდის კვალიფიკაცია. 2003 წელს დაამთავრა ამავე უნივერსიტეტის ჟურნალისტიკის ფაკულტეტი, ხოლო 2008 წელს ერევნის ჩრდილოეთ უნივერსიტეტის ჟურნალისტიკის ფაკულტეტი.

სწავლობდა სომხეთის სახელმწიფო პედაგოგიურ უნივერსიტეტის ჰუმანიტარულ მეცნიერებათა ფაკულტეტზე, სადაც დაამთავრა ინგლისურის გიდის თარჯიმანი 2000 წელს, ხოლო ჟურნალისტი 2003 წელს  

2013 წელს დაამთავრა სომხეთის რესპუბლიკის სახელმწიფო მართვის აკადემია, ხოლო 2014 წელს ევროპის საბჭოს ერევნის პოლიტიკური სწავლების სკოლა.

2014-2015 წლებში მონაწილეობდა ევროპის საბჭოს მიერ ერევანში ორგანიზებულ დემოკრატიის კურსებში.  დატოვა ეროვნული ასამბლეის ფრაქცია „ ჩემი ნაბიჯი “.  ამის შემდეგ იგი შეუერთდა ალიანსს „პატივ უნემ“ („ მაქვს პატივი“— I have Honor — Pativ Unem) , რომელმაც წარადგინა იგი ადამიანის უფლებათა პარლამენტის კომისიაში.  2021 წლის 20 ივნისი არჩეულ იქნა ეროვნული ასამბლეის დეპუტატად „პატივ უნემ“ პარტიათა ბლოკის ეროვნული საარჩევნო სიით.

3 ივლისს, ეროვნულ ასამბლეაში, ჟურნალისტებთან საუბარში სომხეთის რესპუბლიკის ეროვნული ასამბლეის საზოგადოებასთან ურთიერთობის კომიტეტის თავმჯდომარე თაგუჰი თოვმასიანმა  რუსი სამშვიდობოები ყარაბაღში პასიურობის გამო გააკრიტიკა. მისი განცხადებით, რუსი სამშვიდობოების არსებობის პირობებშიც კი სომხურმა მხარემ განიცადა როგორც ადამიანური, ასევე ტერიტორიული ზარალი მთიან ყარაბაღში.

2021 წლის აგვისტოში საერთაშორისო სტრუქტურებს მიმართა სიუნიქში აზერბაიჯანის ქმედებების გამო ადამიანის უფლებების დარღვევის საკითხთან დაკავშირებით.

2021 წლის 31 მარტს  2020 წელს გაწეული საპარლამენტო მუშაობისთვის  იყო ნომინირებული "წლის საუკეთესო დეპუტატის" მე-11 ყოველწლიურ AAD Awards-ზე.
## ოჯახი 
თაგუჰი თოვმასიანი გათხოვილია. მას ჰყავს ორი შვილი. 

## რესურსები ინტერნეტში 
* სომხეთის საზოგადოებრივი რადიო: თაგუჰი თოვმასიანი მიმართავს საერთაშორისო ორგანიზაციებს სიუნიქში ადამიანის უფლებების დარღვევის ფაქტების გამო. 27.08.2021, 12:30
* სომხეთის საზოგადოებრივი რადიო: თაგუჰი თოვმასიანმა რუსი სამშვიდობოები ყარაბაღში პასიურობის გამო გააკრიტიკა 04.07.2023, 14:04

## სქოლიო 
კატეგორია:დაბადებული 14 აგვისტო
კატეგორია:დაბადებული 1982
კატეგორია:სომეხი პოლიტიკოსები
კატეგორია:სომხეთის VII მოწვევის ეროვნული კრების წევრები
კატეგორია:ცოცხალი ადამიანები
ჰაჯიმე ისაიამა

**ჰაჯიმე ისაიამა** (, *Isayama Hajime*, დ. 29 აგვისტო, 1986) — იაპონელი მანგის მხატვარი (მანგაკა). მისი პირველი სერია ტიტანებზე შეტევა (2009-2021) გახდა ყველა დროის ერთ-ერთი ყველაზე გაყიდვადი მანგა 2023 წლის ნოემბრის მონაცემებით 140 მილიონი ასლით მიმოქცევაში. მან მიიღო განსაკუთრებული ჯილდო 2023 წელს 50-ე ანგულემის საერთაშორისო კომიქსის ფესტივალზე. 
## ბიოგრაფია
ისაიამა დაიბადა ოიამაში, ოიტას პრეფექტურაში, რომელიც ახლა ჰიტას ნაწილია. ის ჰიტა რინკოს სკოლის მოსწავლე იყო როცა მანგის კონკურსებში თავისი ნამუშევრებით ჩართვა დაიწყო.  სკოლის დამთავრების შემდეგ ის მანგის დიზაინის პროგრამაში ჩაირიცხა კიუშუს დიზაინის ინსტიტუტში. 2006 წელს ისაიამამ ჟურნალის გრან პრის კონკურსში, რომელიც ასევე ცნობილია, როგორც კოდანშას MGP,  მიიღო მონაწილეობა ტიტანებზე შეტევის (*Shingeki no Kyojin*) მოკლე ვერსიით, რომელმაც დაიმსახურა "ჩინებული ნამუშევრის" ჯილდო. 20 წლის ასაკში ისაიამა ტოკიოში გადავიდა საცხოვრებლად და ინტერნეტ კაფეში დაიწყო მუშაობა მანგის წერის კარიერის ხელშესაწყობად. მანგის თავდაპირველი one-shot ვერსია მოგვიანებით შევიდა ანიმე ადაპტაციის პირველ Blu-ray-ში.

ჰაჯიმე ისაიამამ თავდაპირველად შესთავაზა შუეიშას *Weekly Shōnen Jump* ჟურნალის დეპარტამენტს თავისი ნამუშევრების გამოქვეყნება, თუმცა მათ ურჩიეს თავისი სტილისა და სიუჟეტის ჟურნალისთვის მორგება. ამაზე მან უარი უთხრა და გადაწყვიტა მანგა კოდანშა Ltd.-ს *Weekly Shōnen Jump* ჟურნალის დეპარტამენტში წაეღო. 2008 წელს მან მონაწილეობა მიიღო მე-80 Weekly *Shōnen Magazine*-ის ახალბედათა მანგის დაჯილდოებაში, სადაც მისმა ნაშრომმა *Heart Break One* მიიღო განსაკუთრებული წამახალისებელი ჯილდო. მისი სხვა ნამუშევარი - *Orz* იმავე დაჯილდოების შემდეგი წლის გამორჩეული ნამუშევარი გახდა. 2009 წელს *Bessatsu Shōnen Magazine*-ის ყოველთვიურ გამოშვებაში დაიწყო მისი პირველი სერიული ნამუშევრის ტიტანებზე შეტევა-ს გამოქვეყნება. მან მოიგო 35-ე კოდანშას მანგის დაჯილდოების შონენ კატეგორია 2011 წელს და იყო ნომინირებული მეოთხე Manga Taishō ჯილდოზე და მე-16 ყოველწლიურ Tezuka Osamu-ს კულტურულ პრიზზე. 

*ტიტანებზე შეტევა* ინგლისურად კოდანშა აშშ-მა გამოსცა და გახდა 5 სპინ-ოფ მანგა სერიის, 3 ლაით-ნოველის სერიის, ანიმე ადაპტაციის, მრავალი ვიზუალური ნოველის, ვიდეო თამაშის და ორნაწილიანი ფილმის ინსპირაციის წყარო. 2022 წლის ნოემბერში ისაიამა პირველად გამოჩნდა აშშ-ში ანიმე NYC-ზე, ანიმე კონვენციაზე ნიუ იორკში. 2013 წელს ისაიამას მშობლიურ ქალაქ ოიამაში მდებარე კურორტმა Bungo Oyama Hibiki no Sato მის  ჩაატარა ისაიამას მანუსკრიპტების თავისუფალი გამოფენა.
2018 წლის დეკემბერში ისაიამამ თავის ბლოგში თქვა, რომ წლის დასაწყისში დაქორწინდა.

## ნამუშევრები
## სქოლიო
კატეგორია:დაბადებული 1986
კატეგორია:იაპონელები
კატეგორია:მანგის მხატვრები
კატეგორია:დაბადებული 29 აგვისტო
კატეგორია:ცოცხალი ადამიანები
ალბანეთის ფეხბურთის ასოციაცია

**ალბანეთის ფეხბურთის ასოციაცია** (   ; **FSHF** ) — ფეხბურთის მმართველი ორგანო ალბანეთში . ასოციაცია დაფუძნებულია ტირანაში, ალბანეთში. ის აწყობს ალბანეთის სუპერლიგის და სუპერთასის ეროვნულ საფეხბურთო ლიგებს . ალბანეთის ქალთა საფეხბურთო ნაკრები,  ალბანეთის ქალთა თასს ასევე ზედამხედველობს FSHF-ს. ასოციაცია ასევე კოორდინაციას უწევს ალბანეთის ეროვნულ  საფეხბურთო ნაკრების და ალბანეთის ნაციონალურ ახალგაზრდული ფეხბურთის გუნდების საქმიანობას, როგორიცაა 21-წლამდე, 20-წლამდე, 19-წლამდე, 18-წლამდე, 17 წლამდე, 16-წლამდე და 15-წლამდე .

## ისტორია 
ალბანეთის ფეხბურთის ასოციაცია დაარსდა 1930 წლის 6 ივნისს  და შეუერთდა ფიფას 1932 წლის 12-16 ივნისის კონგრესზე. ასოციაცია იყო უეფას ერთ-ერთი დამფუძნებელი წევრი 1954 წელს 

2008 წლის 14 მარტს FSHF- FIFA-მ შეაჩერა "მძიმე პოლიტიკური ჩარევის გამო". ეს ნიშნავდა იმას, რომ მათ ეროვნულ გუნდებს აეკრძალათ ოფიციალური მატჩების თამაში, წარმომადგენლებს აეკრძალათ ოფიციალური ღონისძიებები და მსაჯები ვერ მართავდნენ ფიფას სანქცირებულ მატჩებს.  აკრძალვა  მოიხსნა პოლიტიკური ჩარევების გარკვევით და 2008 წლის 27 მაისს ალბანეთმა ითამაშა ამხანაგური მატჩი პოლონეთის წინააღმდეგ.

FSHF-ის ამჟამინდელი პრეზიდენტი არმანდ დუკაა ამ თანამდებობაზე იგი 2002 წლიდან არის და 2010 წელს არჩევნებში მესამე ვადით მოიგო 

2009 წელს FSHF-სა და ალბანეთის მთავრობას  დაპირისპირების დროს ქემალ სტაფას სტადიონის საკუთრებასთან დაკავშირებით. უეფა დაჟინებით მოითხოვდა, რომ სტადიონი  FSHF-ის საკუთრება გამხდარიყო, რათა მასზე ინვესტიციები განხორციელებულიყო.  2011 წლის თებერვალს გადაწყდა, რომ ახალი სტადიონი, რომელიც ჩაანაცვლებს ახლანდელს  ეღირება 60 მილიონი ევრო და იქნება FSHF-ს 75%, ხოლო ალბანეთის მთავრობის 25%. 

## ოფისები 
მინი| შტაბ-ბინა ტირანაში

* ტირანა 
* დურესი  
* Shkodër 

## მიმდინარე სპონსორობა 
* Vodafone Albania
* მაკრონი
* SIGAL
* ტეპელენი
* ზენიტი
* ამა
* იუნიონბანკი
* ვას ტური

## Იხილეთ ასევე 
* ალბანეთის ეროვნული საფეხბურთო ნაკრები
* ფეხბურთი ალბანეთში

* ეროვნული საფეხბურთო ასოციაცია - FSHF
** FSHF-ის წესდება, 2009 წ
** FSHF-ის დოკუმენტური ფილმი ალბანეთის ფეხბურთის ისტორიის შესახებ
* ალბანეთის ფეხბურთი
* ალბანეთი ფიფას საიტზე
* ალბანეთი უეფას საიტზე
* ეროვნული საფეხბურთო გუნდები
* Weltfussball
* ალბანეთის სპორტი 
* albaniansport.net 

კატეგორია:ალბანეთის ფეხბურთი
კატეგორია:უეფა-ს წევრი ასოციაციები
ვლადიმერ წითლანაძის ქუჩა

**ვლადიმერ წითლანაძის ქუჩა** — ქუჩა თბილისში, ისნის რაიონში (ორთაჭალა); გია გულუას ქუჩიდან ვახტანგ გორგასლის ქუჩამდე. გია გულუას ქუჩასთან მდებარე უსახელო ქუჩას რევმატოლოგის, აკადემიკოს ვლადიმერ წითლანაძის სახელი მიენიჭა 2018 წელს. აქვს ერთი შესახვევი.

## იხილეთ აგრეთვე 
* ცოლიკაურის ქუჩა (ყოფ. ვლადიმერ წითლანაძის ქუჩა)

## სქოლიო 
წითლანაძე
რუგოვას კანიონი

**რუგოვას კანიონი** ან **რუგოვას ხეობა** ( ) — მდინარის კანიონი პეჯასთან ახლოს დასავლეთ კოსოვოში, ალბანეთის ალპებში, მონტენეგროს საზღვართან ახლოს . სიგრძით        1000 მეტრის სიღრმეზე, რუგოვა ითვლება როგორც ევროპის ერთ-ერთ ყველაზე გრძელ და ღრმა კანიონად. იგი შეიქმნა წყლის ეროზიით და პეჯას მყინვრის უკან დახევით. 

1985 წელს რუგოვას კანიონი გამოცხადდა როგორც ბუნებრივი მემკვიდრეობის დაცულ ძეგლად.  თვალწარმტაცი ლანდშაფტის გამო.  

## გეოგრაფია 
მარჯვნივ|მინი| რუგოვას კანიონი.
კანიონი იწყებს დავიწროებას პეჯადან დაახლოებით სამი კილომეტრის მანძილზე და აგრძელებს დავიწროებას მომდევნო ექვსი კილომეტრ მანძილზე, რაც ქმნის ციცაბო ველს, რომლითაც მდინარე პეჯა ბისტრიცა მიედინება. ის კვლავ ვიწროვდება კოსოვოსა მონტენეგროს დამაკავშირებელი რეგიონის დასავლეთ გზის გასწვრივ.  ხეობის საშუალო სიღრმე 650–1000 მეტრია. კანიონი დასახლებულია როგორც აღმოსავლეთიდან, ასევე დასავლეთიდან ძირითადად ზაფხულის თვეებში.

რამდენიმე ჩანჩქერი და მრავალი წყლის წყარო, როგორიცაა *უჯი ი ზი* (შავი წყალი) და *კროი.* კანიონის მეექვსე კილომეტრში არის  ჩანჩქერი, რომელიც გამოდის  სამხრეთ მხარეს მდებარე კლდეებიდან და ეშვება.  ხეობაში ასობით გამოქვაბულია ნაპოვნი, რომელთა უმეტესობა ჯერ კიდევ შეუსწავლელია. კარგად ცნობილ გამოქვაბულებს მიეკუთვნება *Gryka e Madhe* რომელსაც აქვს დაახლოებით 11&nbsp;კმ გამოკვლეული,შავი მაკრატლის გამოქვაბული და *s* (კალაბას მღვიმე; სადაც ნაპოვნია უძველესი ადამიანების არქეოლოგიური ნაშთები). კანიონს აკავშირებს კარგად ცნობილი თაღოვანი ხიდი, რომლის წინაც არის კლდე სპორტსმენის ნახატით, რომელიც, სავარაუდოდ, პელაზგური პერიოდისაა. &#x5B; ''* &#x5D;

### გრიკას მღვიმე 
*Gryka e Madhe'' (დიდი კანიონი-მღვიმე) მდებარეობს რუგოვას კანიონის  მარცხენა მხარეს.

ამ გამოქვაბულში კვლევა 1993 წელს დაიწყო, ის აღმოაჩინეს სლოვაკმა სპელეოლოგებმა, რომლებიც მაკედონიაში მიემგზავრებოდნენ რუგოვას კანიონის გავლით. თუმცა, მღვიმე აქამდე დიდი ხანია ცნობილი იყო ადგილობრივი მოსახლეობისთვის. გამოვლინდა, რომ მღვიმის დერეფნები ოვალური პროფილია და მას აქვს უწყვეტი მიწისქვეშა კანიონის ხასიათი. გამოქვაბულის უმაღლეს დონეზე არ არის ნალექი, ხოლო ქვედა დონეები შეიცავს დიდ, წრიულ ფორმის ქანებს. ამ დრომდე გამოკვლეულია მღვიმის ხუთი დონე. ამ დონეზე გამოვლენილია სხვადასხვა ფერის ნალექი. უხეში რელიეფის და შიგნით მყოფი ადამიანების მაღალი რისკის გამო, მღვიმეში იშვიათად შედის და კარგ მდგომარეობაშია. მღვიმე გამოიკვლეულია ექსპერტთა სხვადასხვა ჯგუფის მიერ სლოვაკეთიდან, ბულგარეთიდან, არასამთავრობო ორგანიზაცია „არაგონიტიდან“ და KEPA. 

## ატრაქციონები 
რუგოვას კანიონი დიდ შესაძლებლობებს სთავაზობს ლაშქრობებს, კლდეზე მთამსვლელებს და მღვიმეების მკვლევარებს. აშენდა " ვია ფერატა ", რომელსაც "რკინის ბილიკი" უწოდეს. ის პირველი და ერთადერთია ბალკანეთში რომელიც კლდეეზე ასვლის საშუალებას აძლევს მოლაშქრეებს.  პეიას საპატრიარქო, სერბეთის მართლმადიდებლური ეკლესიის ისტორიული და სულიერი ადგილი, მდებარეობს კანიონის შესასვლელთან.

## Იხილეთ ასევე 
* რუგოვას მთები
* რუგოვა (ხმლის ცეკვა)

## გარე ბმულები 
* რუგოვას სამოგზაურო გზამკვლევი
ზედა ხორტის წმინდა გიორგის ეკლესია

**ზედა სორტის წმინდა გიორგის ეკლესია** — არქიტექტურული ძეგლი სენაკის მუნიციპალიტეტის  სოფელ ზედა სორტში.

## აღწერა
ზედა სორტის წმინდა გიორგის ეკლესია კლდის უსწორმასწორო ქვით ნაშენი ერთნავიანი ბაზილიკაა, ნაგებია კირის დუღაბზე. ტაძარი გარშემოვლებულია გალავნით, რომელიც ასევე ნაშენია ადგილობრივი კლდის ქვით, ცენტრალური შესასვლელი აქვს დასავლეთით. გარდა ამისა, 
ტაძარს შესასვლელი აქვს ჩრდილოეთიდან და სამხრეთიდან. აღმოსავლეთის მხარე ნახევარწრიული აფსიდითაა მოწყობილი. ამ მხარეზე გაჭრილია სამი სარკმელი, რომელიც ნახევრად ჩამონგრეულია. დასავლეთით აქვს ერთი სარკმელი, ჩრდილოეთით ერთი, სამხრეთით ერთი. აღმოსავლეთით გააჩნია ცენტრალური სარკმელი. ჩრდილოეთისა და სამხრეთის შესასვლელი კარის თავზე შემორჩენილია დიდი ზომის კარგად გათლილი ქვის არქიტრავი.

## რესურსები ინტერნეტში
კატეგორია:კულტურული მემკვიდრეობის ძეგლები სამეგრელო-ზემო სვანეთის მხარეში
კატეგორია:სენაკის მუნიციპალიტეტის ტაძრები
აზერბაიჯანის საბჭოების ყრილობები

**სრულიად აზერბაიჯანის საბჭოების ყრილობები** () — უმაღლესი სახელისუფლებო ორგანო საბჭოთა აზერბაიჯანში 1921-1937 წლებში.

სულ ჩატარდა აზერბაიჯანის საბჭოების 9 ყრილობა:

* აზერბაიჯანის საბჭოების I ყრილობა — 6 - 19.5.1921;
* აზერბაიჯანის საბჭოების II ყრილობა — 28.4 - 3.5.1922;
* აზერბაიჯანის საბჭოების III ყრილობა — 25.11 - 1.12.1923;
* აზერბაიჯანის საბჭოების IV ყრილობა — 10 - 16.3.1925;
* აზერბაიჯანის საბჭოების V ყრილობა — 18 - .3.1927;
* აზერბაიჯანის საბჭოების VI ყრილობა — 1 - 9.4.1929;
* აზერბაიჯანის საბჭოების VII ყრილობა — 9 - 16.2.1931;
* აზერბაიჯანის საბჭოების VIII ყრილობა — 19 - 25.1.1935;
* აზერბაიჯანის საბჭოების IX (საგანგებო) ყრილობა — 17.11.1936, 10 - 14.3.1937;

## რესურსები ინტერნეტში
*Высшие органы государственной власти Азербайджанской ССР
*Azərbaycan SSR Ali Soveti (1920-1991-ci illər)
სრულიად უკრაინის საბჭოების ყრილობები

**სრულიად უკრაინის საბჭოების ყრილობები** () — უმაღლესი სახელისუფლებო ორგანო საბჭოთა უკრაინაში 1917-1937 წლებში.

სულ ჩატარდა სრულიად უკრაინის საბჭოების 14 ყრილობა:

* სრულიად უკრაინის საბჭოების I ყრილობა — 24-25 (11-12) დეკემბერი 1917;
* სრულიად უკრაინის საბჭოების II ყრილობა — 17-19 მარტი 1918;
* სრულიად უკრაინის საბჭოების III ყრილობა — 6-10 მარტი 1919;
* სრულიად უკრაინის საბჭოების IV ყრილობა — 16-20 მაისი 1920;
* სრულიად უკრაინის საბჭოების V ყრილობა — 25 თებერვალი — 3 მარტი 1921;
* სრულიად უკრაინის საბჭოების VI ყრილობა — 14-17 დეკემბერი 1921;
* სრულიად უკრაინის საბჭოების VII ყრილობა — 10-14 დეკემბერი 1922;
* სრულიად უკრაინის საბჭოების VIII ყრილობა — 17-20 იანვარი 1924;
* სრულიად უკრაინის საბჭოების IX ყრილობა — 3-10 მაისი 1925;
* სრულიად უკრაინის საბჭოების X ყრილობა — 6-13 აპრილი 1927;
* სრულიად უკრაინის საბჭოების XI ყრილობა — 7-15 მაისი 1929;
* სრულიად უკრაინის საბჭოების XII ყრილობა — 25 თებერვალი — 4 მარტი 1931;
* სრულიად უკრაინის საბჭოების XIII ყრილობა — 15-22 იანვარი 1935;
* სრულიად უკრაინის საბჭოების XIV (საგანგებო) ყრილობა — 25-30 იანვარი 1937.

## ლიტერატურა
*Шаталина Е. П. Всеукраинские съезды советов // Енциклопедія історії України : у 10 т. / Редкол.: В. А. Смолій (голова) та ін. ; Інститут історії України НАН України. — К.: Наукова думка, 2003. — Т. 1: А — В. — 688 с. : іл. — ISBN 966-00-0734-5.

## რესურსები ინტერნეტში
*Высшие органы государственной власти Украинской ССР

კატეგორია:სრულიად უკრაინის საბჭოების ყრილობები
სომხეთის საბჭოების ყრილობები

**სომხეთის საბჭოების ყრილობა** () — უმაღლესი სახელისუფლებო ორგანო საბჭოთა სომხეთში 1922-1937 წლებში.

სულ ჩატარდა სომხეთის საბჭოების 9 ყრილობა:

* სომხეთის საბჭოების I ყრილობა — 30.1 - 4.2.1922;
* სომხეთისსაბჭოების II ყრილობა — 29.11 - 3.12.1922;
* სომხეთის საბჭოების III ყრილობა — 4 - 8.12.1923;
* სომხეთის საბჭოების IV ყრილობა — 12 - 15.3.1925;
* სომხეთის საბჭოების V ყრილობა — 30.3 - 3.4.1927;
* სომხეთის საბჭოების VI ყრილობა — 7 - 12.4.1929;
* სომხეთის საბჭოების VII ყრილობა — 14 - 18.2.1931;
* სომხეთის საბჭოების VIII ყრილობა — 9 - 13.1.1935;
* სომხეთის საბჭოების IX (საგანგებო) ყრილობა — 19.11.1936, 20 - 23.3.1937;

## რესურსები ინტერნეტში
*Высшие органы государственной власти Армянской ССР
ბრეზოვიცა (კოსოვო)

**ბრეზოვიცა** (; ) — დასახლება კოსოვოში შტრპცეს მუნიციპალიტეტში, რომელიც ცნობილია მისი სათხილამურო კურორტით ბრეზოვიცაში. 2011 წლის აღწერის მიხედვით, ბრეზოვიცას მოსახლეობა შეადგენს 68 ადამიანს 

ბრეზოვიცა, კოსოვოს ზამთრის ერთ-ერთი ყველაზე პოპულარული ტურისტული ადგილია.

სათხილამურო კურორტის ტერიტორია იდეალურად მდებარეობს შარის მთების ეროვნული პარკის ჩრდილოეთ და ჩრდილო-დასავლეთისკენ მიმართულ ფერდობზე. ქედის ხაზი 39000-ს ჰექტარს მოიცავს მაღალი ალპური მთის რელიეფით და ტყეებით,  მრავალფეროვანი და უხვი ფლორითა და ფაუნით. მდებარეობს  საერთაშორისო აეროპორტის 90 წუთის სავალზე, ბრეზოვიცას საკურორტო ზონა წარმოადგენს სამხრეთ-აღმოსავლეთ ევროპის ერთ-ერთ ბოლო განუვითარებელ სათხილამურო კურორტს.

## გეოგრაფია 
იგი მდებარეობს შარის მთების ჩრდილო-აღმოსავლეთ ნაწილში და მდინარე ლეპენაკის აუზში. სათხილამურო კურორტი ბრეზოვიცა მდებარეობს ზღვის დონიდან 900 მ-დან 2500 მ-მდე, დაახლოებით 14კმ  სამხრეთით. არის ზომიერი ხეობის კლიმატის კომბინაცია  ქვედა ნაწილებში და ალპური კლიმატის მაღალ რაიონებში.

## ისტორია 
[მარცხნივ|მინი| იუგოსლავიის პრეზიდენტი [იოსიპ ბროზ ტიტო ბრეზოვიცას ეწვია 1975 წელს.]]
შუა საუკუნეების სერბეთში არსებობდა სირინიჩის *ჟუპა* (პროვინცია) (პირველად ნახსენები მე-XII საუკუნის წესდებაში, მეორედ 1331 წელს, იმპერატორ სტეფანე დუშანის წესდებაში )  რომელიც მოიცავდა მთელ თანამედროვე შტრპცეს მუნიციპალიტეტს, რომელშიც იყო ქალაქები. გრადიშტე (ბრეზოვიცაში) და ზიდინაცი ( გოტოვუშაში ). რეგიონში ბიზანტიური ციხესიმაგრეების რამდენიმე ნაშთია. 

Čajlije-ს ბორცვის მწვერვალზე, მდინარე ლეპენაცის პილევაჩის ნაკადის შესართავთან, არის გრადიშტეს ციხის ნაშთები, რომელსაც აქვს ორი ფენა, პირველი VI საუკუნიდან  ციხე ნანგრევებშია, საიდანაც დონჟონის კოშკი და სხვა ნაგებობების კონტურები შეიძლება გამოვლინდეს. ქალაქის შესასვლელს ჩრდილოეთით იცავდა კოშკი. ამ კოშკიდან გრძელდებოდა გალავანი, მეორე კოშკით, საიდანაც თავდაცვითი კედელი გადაჭიმული იყო ბორცვის ძირამდე, ლეპენაკისკენ. 

## დემოგრაფია 
## ცნობები 
## გარე ბმულები 
* viewkosova.com ბრეზოვიცა
* ბრეზოვიცას სათხილამურო ცენტრის ოფიციალური საიტი
* Brezovica.biz  Archived 2021-04-25  
* კოსოვო სათხილამურო დღესასწაული, 2016 NYTimes ფუნქცია

კატეგორია:კოსოვოს კურორტები
ფატოს კონგოლი

**ფატოს კონგოლი** (დ. 12 იანვარი, 1944) — ალბანელი რომანისტი და უტილიზატორი. 

## ბიოგრაფია 
ის დაიბადა და გაიზარდა ელბასანში.  სწავლობდა ქემალ სტაფას საშუალო სკოლაში, ტირანაში, ალბანეთი .  შემდეგ იგი ჩინეთში სწავლობდა მათემატიკას. ჩინეთ-ალბანური განხეთქილების დაძაბულ წლებში. კონგოლმა არჩია, დიქტატურის დროს არ გამოექვეყნებინა რაიმე მნიშვნელოვანი ნაწარმოები. ამის ნაცვლად, მან  თავისი შემოქმედებითი ენერგია მიუძღვნა მათემატიკოსის  კარიერას და დაელოდა რომ დიქტატურა დაშლილიყო. მისი თხრობითი ნიჭი და ინდივიდუალური სტილი მხოლოდ 1990-იან წლებში გამოჩნდა, კომუნისტური დიქტატურის დაცემის შემდეგ.

მისი პირველი მთავარი რომანი, The Loser 1992; რომანი ვითარდება 1991 წლის მარტში, როდესაც 10000-ზე მეტი ლტოლვილი შევარდა გაფუჭებულ და მძიმედ დაჟანგებულ სატვირთო გემზე, რათა გაექცეულიყვნენ წარსულს და მიაეღწიათ საოცარი დასავლეთისთვის. გაფრენამდე ბოლო მომენტში, გმირი თეზარ ლუმი, „დამარცხებული“, რომლისთვისაც ყოველგვარი იმედი გვიანია, ტოვებს თავის თანამგზავრებს, ჩამოდის და სახლში მიდის. "დაღამებისას ჩემს უბანში დავბრუნდი. არავის უნახავს ჩემი წამოსვლა და არავის უნახავს ჩემი  უკან დაბრუნება." რომანის ნარატივი ამ დროს უბრუნდება ხოჯას დიქტატურის გრძელ და დამღუპველ წლებს, რათა აღადგინოს ტერორია და საყოველთაო სასოწარკვეთის კლიმატი, რომელიც ახასიათებდა ყოველდღიურ ცხოვრებას ალბანეთში 1960-იან და 1970-იან წლებში. Thesar Lumi დაიბადა მდინარის ნაპირებზე  ხალხის საკუთარი ცემენტის ქარხნის ჩრდილში, რომელიც აწარმოებდა იმაზე მეტ მტვერს, ვიდრე  ცემენტს. ოჯახის კარადაში არსებული ჩონჩხის მიუხედავად, ბიძა, რომელიც ადრე გაიქცა ქვეყნიდან, თესარი ახერხებს უნივერსიტეტში დარეგისტრირებას და მოკლედ შეაღწევს გარემოში, რომელიც არ არის მისი და არასოდეს იქნება, ალბანეთის მმართველი ოჯახების გარემოში. წითელი არისტოკრატია. „რბილ ასაკში შევიტყვე, რომ ვეკუთვნოდი არასრულფასოვან რასას, ან, როგორც მაშინ დავინახე, ძაღლების კატეგორიას Thesar, რომლის ბედი ალბანეთის ჰერმეტულ და მახრჩობელ საზოგადოებაში ერთხელ და სამუდამოდ დაიბეჭდა, უბრუნდება უშედეგო და სასოწარკვეთილ ცხოვრებას გმირების გარეშე სამყაროში. აქტიური გმირისგან შორს, რომელიც იბრძვის საკუთარი ბედის კონტროლისთვის ან თუნდაც სოციალისტური რეალიზმის სტაბილური პოზიტიური გმირისგან, თესარ ლუმი ქა სიცოცხლისუნარიანია. ის არის ყველა „დამარცხებულის“ ხმა, რომლებიც ათვალიერებენ ვერცხლის ღრუბლებს ჰორიზონტზე და კარგად იციან, რომ მათ ვერასოდეს მიაღწევენ. "ჩემი არსებობა არის უღიმღამო, რომელიც არაფრისგან მიდის და არსად მიდის." როდესაც პირველად გამოიცა 1992 წელს, შედარებით დიდ გამოცემაში 10000 ეგზემპლარი, რომანმა დაუყოვნებელი წარმატება ჰპოვა მკითხველ საზოგადოებაში.

კონგოლის შემდგომ რომანებს შორისაა: , Tirana 1994 (The Corpse), ისტორია კიდევ ერთი დამარცხებულის შესახებ, რომელიც ალბანეთში სტალინური დიქტატურის ბოლო ათწლეულის არაადამიანურ მანქანაში აღმოჩნდება; ტირანა 1999 სპილოს ძვლის დრაკონი, რომელიც ძირითადად ყურადღებას ამახვილებს ალბანელი სტუდენტის ცხოვრებაზე ჩინეთში 1960-იან წლებში; და, ტირანა 2003, ზღაპარი სიყვარულის შესახებ. კონგოლის რომანები ითარგმნა ფრანგულ, გერმანულ, იტალიურ, ბერძნულ, ესპერანტო, ესპანურ და სლოვაკურ ენებზე.

## წყაროები 
* ალბანური ლიტერატურა რობერტ ელსისგან

## ფატოს კონგოლის წიგნები 
* Fatos Kongoli gjemite e mbytura-ს წიგნები

## სქოლიო
კატეგორია:დაბადებული 1944
კატეგორია:მწერლები ანბანის მიხედვით
კატეგორია:ცოცხალი ადამიანები
მანე თანდილიანი

**მანე  თანდილიანი** ( ; დ. 3 აპრილი, 1973, ალავერდი, სომხეთის საბჭოთა სოციალისტური რესპუბლიკა, საბჭოთა სოციალისტური რესპუბლიკების კავშირი) — სომხეთისა და არაღიარებული მთიანი ყარაბაღის რესპუბლიკის (NKR) სახელმწიფო მოღვაწე, სომხეთის შრომისა და სოციალური უზრუნველყოფის მინისტრი (2018-2019), VI და VII მოწვევის სომხეთის ეროვნული ასამბლეის დეპუტატი. 2017-2018, 2019-2020 წწ., არაღიარებული მთიანი ყარაბაღის რესპუბლიკის  სოციალური და საბინაო საქმეთა მინისტრი (2020-2021 წწ).

## ბიოგრაფია 
მანე თანდილიანი დაიბადა 1978 წლის 3 აპრილს სომხეთის საბჭოთა სოციალისტურ რესპუბლიკაში, სსრკ,  ლორის რაიონის ქალაქ ალავერდში.  

1999 წელს დაამთავრა ერევნის სახელმწიფო პედაგოგიური უნივერსიტეტის ისტორიის ფაკულტეტი, შემდეგ სწავლა გააგრძელა სომხეთის ამერიკული უნივერსიტეტის მაგისტრატურაში  ბიზნესის მართვის მიმართულებით, რომელიც დაამთავრა 2002 წელს.  

2003  წელს დაიწყო მუშაობდა ფინანსურ ანალიტიკოსად, 2004 წელს  ბუღალტერად მუშაობდა, 2004-2008 წლებში —  მთავარ ბუღალტერად, 2009-2017 წლებში — ფინანსური დირექტორის მოადგილედ და მთავარ ბუღალტრად სხვადასხვა კერძო კომპანიაში.  

2016 წლიდან მანე თანდილიანი გახდა ოფიციალურ ბუღალტერთა ასოციაციის (ACCA) წევრი.  

2017-2018 წლებში იყო სომხეთის რესპუბლიკის მეექვსე მოწვევის ეროვნული ასამბლეის (RA NA) დეპუტატი, არჩეული იყო #1 საარჩევნო ოლქში პარტიათა ბლოკიდან  „იელქი “ იყო. იყო ფრაქცია „იელქის“ წევრი  და სომხეთის რესპუბლიკის მეექვსე მოწვევის ეროვნული ასამბლეის  საფინანსო, საკრედიტო და საბიუჯეტო საკითხთა მუდმივმოქმედი კომიტეტის თავმჯდომარის მოადგილე.  

2018 წლის 12 მაისიდან 2019 წლის 14 იანვრამდე ეკავა სომხეთის შრომისა და სოციალური დაცვის მინისტრის პოსტი,  მაგრამ იძულებული გახდა   თანამდებობა დაეტოვებინა საპენსიო რეფორმის საკითხზე ხელისუფლებასთან უთანხმოების გამო.  

2018 წლის 9 დეკემბერს აირჩიეს სომხეთის რესპუბლიკის მე-7 მოწვევის ეროვნული კრების დეპუტატად მე-4 საარჩევნო ოლქიდან პარტია „ ნათელი სომხეთის “ ტერიტორიული საარჩევნო სიით. 2019 წლის 14 იანვარს დაიკავა თანამდებობა, ხოლო 2019 წლის 18 იანვარს აირჩიეს სომხეთის რესპუბლიკის ეროვნული კრების საფინანსო, საკრედიტო და საბიუჯეტო საკითხთა მუდმივმოქმედი კომიტეტის თავმჯდომარედ.   2020 წლის აგვისტოში მან თანამდებობა დატოვა ჯანმრთელობის პრობლემების გამო.  

2020 წლის 2 დეკემბერს,  არაღიარებული მთიანი ყარაბაღის რესპუბლიკის პრეზიდენტმა არაიკ ჰარუთუნიანმა  თანდილიანი  დანიშნა არაღიარებული მთიანი ყარაბაღის რესპუბლიკის სოციალური და საბინაო საქმეთა მინისტრად. 2021 წლის 1 სექტემბერს  მანე თანდილიანი მინისტრის პოსტზე შეცვალა არმინე პეტროსიანმა.  

მანე თანდილიანი გათხოვილია და ჰყავს ორი შვილი.  

## სქოლიო 
კატეგორია:დაბადებული 3 აპრილი
კატეგორია:დაბადებული 1978
კატეგორია:სომხეთის VII მოწვევის ეროვნული კრების წევრები
კატეგორია:სომეხი პოლიტიკოსები
კატეგორია:ცოცხალი ადამიანები
კეიდი ბარე

**კეიდი ბარე**(დ. 28 აგვისტო, 1997) —  ალბანელი პროფესიონალი ფეხბურთელი, რომელიც თამაშობს ნახევარმცველის პოზიციაზე, ესპანურ საფეხბურთო კლუბ ესპანიოლში.

## საკლუბო კარიერა
### აპოლონია
ფიერში დაბადებულმა ბარემ, მისი ახალგაზრდული კარიერა Olimpic CF-ში 2010 წლის იანვარში დაიწყო. ამ კლუბში მან თითქმის სამი სეზონის მანძილზე იასპარეზა. შემდეგ კი იგი გადავიდა მშობლიური ქალაქის საფეხბურთო კლუბ აპოლონიაში. იგი საკმაოდ კარგად ასპარეზობდა კლუბში, რამაც რასაკვირველია მას გუნდის რიგებში დიდი პროგრესი მოუტანა. ბარე 2013–14 სეზონში თამაშობდა კლუბის 19-წლამდელთა გუნდთან ერთად, რომელშიც მან 18 მატჩი ჩაატარა და 4 გოლის გატანა მოახერხა. 23 კაციან სიაში, იგი პირველად 16 წლის ასაკში მოხვდა, თასის მატჩზე, ტერბუნის წინააღმდეგ, თუმცა ამ მატჩში ბარეს არ უთამაშია. მისი დებიუტი პროფესიონალურ ფეხბურთში შედგა 2013 წლის 9 ნოემბერს პოგრადეცთან წინააღმდეგ, გასვლით მატჩზე, სადაც გუნდმა გამარჯვება მოიპოვა, ბარე კი ამ თამაშში მეორე ტაიმში შევიდა. 2013 წლის დეკემბერში, ესპანურმა კლუბმა ატლეტიკო მადრიდმა მისი ტრანსფერი განახორციელა.

### ატლეტიკო მადრიდი
2013 წლის 26 დეკემბერს, ბარე ოფიციალურად გახდა მადრიდის ატლეტიკოს ფეხბურთელი მას შემდეგ, რაც მან მის საცდელ მატჩებში, დაბალი დონის ტურნირზე თბილისში, საქართველო, თავი გამოიჩინა და საკმაოდ კარგად იასპარეზა, იგი ასევე დასახელდა ტურნირის საუკეთესო ნახევარმცველად.[

მთავარ გუნდში იგი პირველად მენეჯერმა დიეგო სიმეონემ წარადგინა, 2014 წლის იანვარში, სადაც მან დებიუტი შეასრულა კოპა დელ რეის მატჩზე, ლას პალმასის წინააღმდეგ, ანხელ კორეას ნაცვლად ბოლო წუთებში თამაშით.  მადრიდის ატლეტიკო B-ში ყოფნისას, ბარემ საკმაოდ დიდი როლი ითამაშა გუნდს სეგუნდა დივიზიონ B-ში დაწინაურებისათვის მას შემდეგ, რაც ორი მატჩის საერთო ჯამში დაამარცხა Gimnástica de Torrelavega 3–0 ანგარიშით, ამასთანავე მეორე მატჩში ბარემ გოლის გატანაც მოახერხა..

ბარე ძირითად გუნდში მას შემდეგ გადაიყვანეს, რაც გუნდს აეკრძალა ახალი მოთამაშეებისათვის კონტრაქტის გაფორმება. მან პირველი თამაში 2017–18 სეზონში ჩაატარა 25 ოქტომბერს, როდესაც ითამაშა ელჩესთან, 2017–18 კოპა დელ რეის 32-ე ტურში, თამაში ფრედ დასრულდა, ანგარიშით 1–1.

## რესურსები ინტერნეტში
*Profile  at the RCD Espanyol website
*
*

## სქოლიო
კატეგორია:დაბადებული 1997
კატეგორია:დაბადებული 1990-იანები
კატეგორია:ალბანელები
კატეგორია:ალბანელი ფეხბურთელები
კატეგორია:ალბანეთის ნაკრების ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
ტომას სტაფორდი

მინი|ტომას სტაფორდი, 1972 წ.
**ტომას სტაფორდი** () (დ. 17 სექტემბერი, 1930, უეტერფორდი, ოკლაჰომა, აშშ, — გ. 18 მარტი, 2024, სატელაიტ-ბიჩი, ფლორიდა, აშშ) — ამერიკელი ასტრონავტი, აშშ-ის სამხედრო-საჰაერო ძალების გენერალ-ლეიტენანტი (1978).

დაამთავრა აშშ-ის საზღვაო აკადემია (1952). მსახურობდა აშშ-ის სამხედრო-საჰაერო ძალებში მფრინავ-გამომცდელად. 1962 წლიდან იყო აერონავტიკის და კოსმოსური კვლევების ეროვნული სამმართველოს (NASA) ასტრონავტი. მონაწილეობდა „ჯემინი 6A“ (1965) და „ჯემინი 9A“ (1966) მისიებში. 1969 წელს მეთაურობდა „აპოლო 10-ს“, მთვარის ორბიტაზე გაშვებულ მეორე პილოტირებულ მისიას, რომლის ფარგლებშიც ხომალდს გამოეყო მთვარის კაბინა და სტაფორდი და ასტრონავტი იუჯინ სერნანი 15 კმ-ით დაუახლოვდნენ მთვარის ზედაპირს.

1972 წელს სტაფორდმა მიიღო ბრიგადის გენერლის წოდება. 1975 წლის ივლისში ის მეთაურობდა აშშ-ისა და საბჭოთა კავშირის პირველი ერთობლივი კოსმოსური მისიის — „აპოლო-სოიუზის სატესტო პროექტის“ (ASTP) ამერიკულ ხომალდს (ასტრონავტები ტომას სტაფორდი, ვინს ბრანდი და დონალდ სლეიტონი), რომელიც წარმატებით შეუპირაპირდა ორბიტაზე მყოფ საბჭოთა „სოიუზ 19-ს“. 1979 წელს სტაფორდი თადარიგში გავიდა გენერალ-ლეიტენანტის წოდებით. შემდგომში NASA-ის მრჩევლად მუშაობდა. გამოქვეყნებული აქვს ავტობიოგრაფიული შინაარსის „არის გადაბმა! — ტომ სტაფორდი და კოსმოსური რბოლა“ (მაიკლ კასუტთან ერთად, 2002).

## ბიბლიოგრაფია
* Stafford, Thomas; Cassutt, Michael (2002). We Have Capture. Washington, DC: Smithsonian Institution Press. ISBN 978-1-58834-070-2.

## რესურსები ინტერნეტში
* 
* ტომას სტაფორდი — ბიოგრაფია NASA-ის ვებ-გვერდიდან (ინგლისური)

კატეგორია:დაბადებული 17 სექტემბერი
კატეგორია:დაბადებული  1930
კატეგორია:გარდაცვლილი 18 მარტი
კატეგორია:გარდაცვლილი 2024
კატეგორია:ამერიკელი ასტრონომები
კატეგორია:ამერიკელი სამხედრო ოფიცრები
გასპარ ქართველი

**გასპარ ქართველი** (გ. 1701, ვარშავა) — ქართველი დიპლომატი.

დაახლოებული იყო ქართლის მეფე გიორგი XI-თან. მონაწილეობდა ირანის ხელისუფლების მიერ დასავლეთ ევროპაში მოწყობილ ელჩობაში, რ-იც მიზნად ისახავდა ოსმალთა საწინაღმდეგო კოალიციის შექმნას და რომელსაც ისპაჰანელი კათოლიკე ეპისკოპოსი ელიასი ხელმძღვანელობდა. 1700 წელს გასპარი მოსკოვში შეხვდა იქ მყოფ არჩილ მეფეს, რომლის შუამდგომლობით რუსეთის მეფე პეტრე I-მა ხელი შეუწყო ელჩობის დასავლეთ ევროპაში გამგზავრებას, მაგრამ გასპარს არ დასცალდა. ის 1701 გარდაიცვალა ვარშავაში.

## ლიტერატურა
* გაბაშვილი გ., სულხან-საბა ორბელიანი როგორც დიპლომატი, წგნ.:სულხან-საბა ორბელიანი, 1658-1958. საიუბილეო კრებული, თბ., 1959.
* ქართული დიპლომატიური ლექსიკონი, ტ.I, თბ., 1997.
* 

კატეგორია:გარდაცვლილი 1701
კატეგორია:ქართველი დიპლომატები
კატეგორია:XVII საუკუნის ქართველები
კატეგორია:XVIII საუკუნის ქართველები